Radamisto
Radamisto er en opera seria i tre akter af Georg Friedrich Händel (HWV 12). Librettoen er af Nicola Francesco Haym (1678-1729) og bygger på librettoen L'amor tirannicoo Zenobia (1710) af italieneren Domenica Lalli (1679-1741). Operaen blev uropført i London 1720 og blev en succes. Værket blev 1720, 1721, 1728 revideret og opført med andre sangere, bl.a. med den berømte kastratsanger Senesino (1686-1758) i titelrollen og sopranerne Faustina Bordoni og Francesca Cuzzoni som henholdsvis Zenobia og Polissena.
Handlingen i Radamisto er baseret på en passage i den romerske historieskriver Publius Cornelius Tacitus' Annales (ca. 115-117), der beskriver en begivenhed i Lilleasien omkring år 51 f.v.t. Den armenske kong Tiridate bliver forelsket i Zenobia, der er lykkeligt gift med den thrakiske prins Radamisto, og belejrer byen, hvor de bor for at erobre hende. Men ægteskabelig trofasthed sejrer til sidst, og Tiridate vender tilbage til sin kone, Polissena, og Radamisto og Zenobia genforenes.
Radamistos arie i 2. akt Ombra cara di mia sposa er af operaens smukkeste; i vore dage synges den enten af en mezzosopran, alt eller kontratenor.